חופית קטנה

חופית קטנה (שם מדעי: Calidris minuta), היא עוף קטן מהסוג חופית שבמשפחת החרטומניים. מין זה הוא אחד הקטנים ביותר בסדרת החופמאים והקטנה ביותר באזור ישראל היא מקננת באירופה ואסיה הארקטיות, ונודדת למרחקים ארוכים, בחורף נודדת דרומה לאפריקה ולדרום אסיה. מין זה תועה לפעמים מחוץ לטווח תפוצתו לצפון אמריקה ואוסטרליה. מקור השם המדעי של הסוג מגיע מיוונית עתיקה, kalidris או skalidris, הוא מונח שאריסטו השתמש בו לתיאור מספר עופות מים אפורים. שם המין, minuta, פירושו "קטן" בלטינית. החופית הקטנה היא חולפת וחורפת נפוצה בגדות מקווי מים בכל רחבי הארץ, לעיתים בלהקות המונות מאות ואלפי פריטים. החופית נשארת בארץ במשך מספר שבועות לפני המשך הנדידה לאפריקה. אורכה של חופית קטנה הוא 13–15 ס"מ. היא בעלת מקור דק וכהה, רגליים כהות ותנועות מהירות שמבחינות מין זה מכל העופות ארוכי הרגליים האחרים חוץ ממיני חופיות כהות רגליים אחרים. ניתן להבדיל מין זה מהאחרים על ידי שילוב המאפיינים של מקור דק וקצר, אצבעות רגליים ללא קרומי שחייה וממדים קטנים במיוחד. קריאתה היא צליל "stit" חד. לבוגר בעונת הרבייה יש כתם כתום על החזה, צוואר לבן ועל גבו צורת V בצבע לבן בולט. בחורף נוצותיו קשות לזיהוי. לצעיר יש פסים בהירים על ראשו וחזה ורדרד. נצפתה הכלאה בין מין זה לבין חופית טמינק בהולנד. זוהי חופית הנודדת למרחקים ארוכים, טווח פוצת הנדידה שלה מתפרס על חלק גדול מהאזור הפלארקטי המזרחי. היא נודדת גם בחלק מטווח תפוצת החריפה שלה (לדוגמה, באפריקה הדרומית) בתגובה לצפיפות יתר בבית הגידול או להצפות. נדידת המעבר בעונת הסתיו לאזורי החריפה מתרחשת בין חודשי יולי לנובמבר הנדידה חזרה מתרחשת בין אמצע מאי לתחילת יוני. עונת הרבייה של המין מתרחשת לקראת סוף יוני עד תחילת יולי. חלק מהעופות הצעירים יותר נשארים באזורי החריפה למשך כל השנה. מין זה הוא חברותי מחוץ לעונת הרבייה שלו וחי בלהקות קטנות בטווח תפוצת החריפה שלו, כאשר בדרך כלל בלילה הלהקות מתקבצות ללינה משותפת. להקת נדידה טיפוסית יכולה להגיע לגודל של כ-20–30 פריטים. במהלך עונת הרבייה מין זה חי בטונדרה נמוכה באזור הארקטי העליון (למרות שבאופן יוצא דופן הוא נמצא גם בגבהים של 1000 מטרים מעל הקרקע בטווח תפוצתו המערבי). הוא מראה העדפה לאדמה יבשה ליד עצי ערבה גמדית (Salix herbacea) באזורים ביצתיים או על יד ביצות מלוחות. הוא נמנע ממקומות בהם כמות המשקעים השנתית עולה על 250 מ"מ. בעת נדידה ניתן למצוא אותו בקצוות בוציים של אגמים קטנים, מאגרי מים, שפכי חוות, גדות נהר וברכות עונתיות. חופית קטנה מקננת על אדמה חשופה, ומטילה 3–5 ביצים. מין זה הוא פוליגמי, וזכר ונקבה יכולים לדגור במספר קנים. החופית הקטנה ניזונה בעיקר מחסרי חוליות שהיא מוצאת בבוץ. מין זה נמצא במצב שימור LC (ללא חשש), עם זאת המין מאוים בדרום-מזרח חוף הודו מציד לא חוקי (מלכודות עופות), שינויים בסביבת המחיה שלו במאגרי מים וביצות על ידי תעשיות המלח, ודילול מקורות המים בעקבות ירידה בכמות הגשמים (בעקבות שינוי במאזן המלח). אוכלוסיית המין מאוימת גם בעיר ואלוויס ביי בנמיביה, אדמות ביצות מרכזית באפריקה הדרומית, על ידי דילול מרחב המחיה בגלל בנייה מתמשכת באזור והפרעות בעקבות תיירות. חופית קטנה, מחוץ לעונת הרבייה בפברואר, מהאראשטרה, הודו בוגר לא בעונת הרבייה במצרים מדיה וקבצים בנושא חופית קטנה בוויקישיתוף חופית קטנה, באתר ITIS (באנגלית) חופית קטנה, באתר NCBI (באנגלית) חופית קטנה, באתר Animal Diversity Web (באנגלית) חופית קטנה, באתר Internet Bird Collection (באנגלית) חופית קטנה, באתר GBIF (באנגלית) חופית קטנה באתר הצפרות הישראלי חופית קטנה באתר הרשימה האדומה של IUCN נועם וייס, מגדיר הציפורים של ישראל - חופית קטנה, באתר פורטל צפרות Calidris minuta (Little Stint), www.iucnredlist.org